**8-ші Наурыз Халықаралық аналар мерекесіне арналған«*Ананың жүзі –* *күлімдеген күн көзі*» ертеңгілік сценариі**

*Қымбатты қонақтар, аналар, әжелер, бала бақша ұжымының апайлары. Жыл мезгіліндегі ең тамаша, ең шуақты мерекелеріңіздің бірі 8 Наурыз Халықаралық әйелдер күнімен құттықтаймыз!!!*

*Балаларымыздың сіздерге дайындаған* **«*Ананың жүзі –* *күлімдеген күн көзі*»***атты ертеңгілігін қабыл алыңыздар.*

*Уа, ағайын, ағайын.*

*Көктем келді жайнаған.*

*Бау-бақшада бүгін той.*

*Қош келдіңіз ағайын.*

*Раушан гүлдер жайнаңдар.*

*Гүлдей жайнап тұрыңдар.*

*Құттықтаймыз сіздерді.*

*Мерекеңмен бүгінгі, дей отыра кішкентай бүлдіршіндерді ортаға қарсы алайық.*

*(Музыка әуенімен балалар кіреді, жартылай шеңбер құрып тұрады.)*

***Жүргізуші:*** *Бала, бала, бала деп,*

*Түнде шошып оянған.*

*Түнгі ұйқысын төрт бөліп,*

*Түнде бесік таянған.*

*Бұл кім?*

**Балалар:***Ана! Ана! Ана!*

***Балалар бәрі:* Құттықтаймыз анашым, 8-ші Наурызбен!!!**

*(Балалардың тақпақтары)*

***Ән:* «Құттықтаймын мама, туған күніңмен!»**

***Би: «*Қуыршақ»**

***Жүргізуші:***

*Ақ анашым, әппағым.*

*Өзің жайлы тақпағым.*

*Арналады сіздерге.*

*Бар баланың тақпағы.*

*(Балалардың тақпағы айтылады)*

***Ән: «*Зеңгір көктем»**

***Жүргізуші:*****«Тәтті нан»***ертегісінен көрініс тамашалайық.*

*Әже (кіреді) Міне қамырым да көтерілді, жұмсақ, дәмді, тәтті нан пісетін болды. Дастарханға қамырды илейін. Арасына картоп, сәбіз, салайын. Ару көктем қонаққа келгенде дәм татқызайын.Тәтті нан секіреді.*

***Әже****: Ой, мынау не? Мына тәтті нан маған бірдеңе айтқысы келеді. Менің сиқырлы орамалым қайда? Орамалмен жабады.*

*Чуф-чуф көрінші,*

*Чуф-чуф тірілші.*

*Тәтті нан тіріледі.*

***Тәтті нан:*** *Әже сәлем бердік, мен бәрін естідім. Сіз көктем аруын күтіп отырсыз. Көңілді мереке болатын болды. Жарайды мен ана жолмен көктемді қарсы алайын.*

*Мен тәтті нанмын,*

*Көңілденіп келемін.*

*Мен тәтті нанмын,*

*Көңілденіп келемін.*

*(Қоян алдынан шығады).*

***Қоян****: Сәлем тәтті нан, мен сені жеймін.*

***Тәтті нан:*** *Жемеші мені, мен саған өлең айтып беремін:*

*Мен тәтті нанмын,*

*Әжемнен қаштым.*

*Жолда жүгіріп келемін.*

*Көктем аруын күтемін.*

***Қоян:*** *Сен дәмдісің, сонда да жеп қоямын.*

***Тәтті нан:*** *Балалар көмектесіңдерші, қоян неден қорқады?*

***Балалар****: Желден қорқады.*

*Қане бәріміз жел болып үрейік. Балалар үреді, қоян қашып кетеді. Тәтті нан домалап кете береді, алдынан қасқыр шығады.*

***Қасқыр:*** *Сәлем тәтті нан мен сені жеймін.*

***Тәтті нан:***

*Тоқташы сен қорқытпа,*

*Тезірек қаш орманға.*

*Керек етсем егерде.*

*Ұрып тастаймын сеніде.*

*(Қасқыр қорқып кетеді) Саған не болды тәтті нан, неге мені ұрасың?*

***Тәтті нан:*** *Балалар қасқыр неден қорқады?*

***Балалар****: Иттен. Ендеше бәріміз итше үрейік АФ-АФ-АФ*

*Қасқырдан құтылған тәтті нан әрі қарай домалап кетеді. Алдынан аю шығады.*

***Аю:*** *Сәлем тәтті нана мен сені жеймін.*

***Тәтті нан:*** *Жемеші мені, мен саған өлең айтып беремін:*

*Мен тәтті нанмын,*

*Әжемнен қаштым.*

*Жолда жүгіріп келемін.*

*Көктем аруын күтемін.*

*Көктемге өнерімді көрсетемін.*

***Аю:*** *Мен сені бәрібір жеп қоямын.*

***Тәтті нан:*** *Сені қалай қорқытсам екен? (ойланады) Балалар аю неден қорқады?*

***Балалар:*** *Аю бал жейді, арадан қорқады.*

***Тәтті нан:*** *Бәріміз ара болайық. Балалар ара болады. Ж-Ж-Ж-Ж-Ж Аю қашып кетеді.*

***Тәтті нан****: Қой мен шаршадым, әрі қарай көктем аруын іздей алмаспын., деп томарға отыра кетеді. Осы кезде түлкі келеді.*

***Түлкі:*** *Мен әдемі түлкішек, ән салуды ұнатам. Ой, бұл не өзі?*

***Тәтті нан:*** *Не емес кім? Мен тәтті нанмын, сұлу көктемді күтуге шығып едім, жете алар емеспін.*

***Түлкі:*** *Қандай дәмді нан, алақаныма отыршы.*

***Тәтті нан:*** *Ия, балалар бірінші алақаныма отыр, одан мұрыныма отыр, сосын бауырсақ сияқты мені аф-ф деп жеп қойғың келеді ғой. Ал сонда көктем аруын кім күтеді? Одан қайта дос болып, көктемді бірге қарсы алайық. Ол қазір жақындап қалған болар.*

***Жүргізуші:*** *Балалар, біз де көктем аруын күтеміз бе?*

***Балалар:*** *Иә.*

***Жүргізуші****:*

*Жасыл көктем, сен көктем.*

*Гүлді гүлмен өрнекпен.*

*Ел бақытты, мейірлі,*

*Балалары әндеткен.*

*Төрлет көктем жоғары.*

*Көктем кіреді. (сөзі)*

***Жүргізуші:*** *Біздің балалардың өнерін тамашалаңыз, бірге көңіл көтеріңіз.*

***Балалар****:*

*Қыс кетіп, көктем келді.*

*Құстар келе бастады.*

*Жан-жануарлар, жәндіктер ұйқысынан оянды.*

*Көктемде тіршілік қайтадан жаңарады.*

*Қазір ортаға біздің бишілерімізді шақырайық.*

***Би: «*балапандар»**

***Ойын:* «Гүлдерді тез жина» «Көктем»**

*Ал енді, барлығымыз ойнап жіберейік.*

*«***Орамалды кім тез іледі?»  2-бала**

**2- ата-ана**

***Жүргізуші:***

*Қайырымды, қасиетті.*

*Ең ардақты ақ әжем.*

*Әрбір сөзі өсиетті.*

*Баға жетпес ақ әжем.*

*(Балалардың тақпақтары)*

***Жүргізуші:***

*Аялы ғой сипаған.*

*Алақаның әжетайым.*

*Арналады сіздерге.*

*Қазіргі біздің әніміз.*

***Ән: «Ақ мамам»***

***Би: «Жігіттер»***

***Жүргізуші:***

*Аялы да, алтын нұрлы анашым.*

*Жүрегіммен мәңгі бірге боласың*

*Сен асқарсың, сен аспансың биіксің.*

*Сен дархансың, сен жомартсың, данасың- деп бүгінгі шағын ғана мерекелік ертеңгілігімізді аяқтаймыз. Отбастарыңыз аман болсын. Жүздеріңізден күлкі кетпесін. Келіп тамашалағандарыңызға көп-көп рахмет.*

***Тәрбиешілер:Мухтар Каракат***

***2016-2017***